b'\n_START_ARTICLE_\nJermain Defoe\n_START_SECTION_\nUra\n_START_PARAGRAPH_\nDefoe pelasi juniorivuotensa Charlton Athleticissa.\n_START_SECTION_\nWest Ham United\n_START_PARAGRAPH_\nDefoen siirto Charltonista West Hamiin vuonna 1999 aiheutti hieman erimielisyytt\xc3\xa4 joukkueiden v\xc3\xa4lill\xc3\xa4 ja my\xc3\xb6hemmin West Ham joutuikin maksamaan Charltonille huomattavan siirtokorvauksen Defoesta. Vuonna 2003 Defoe liittyi Tottenhamin riveihin, vaihtokaupassa Bobby Zamora meni West Hamiin.\n_START_SECTION_\nBournemouth\n_START_PARAGRAPH_\nEnnen Tottenhamiin siirtymist\xc3\xa4 Defoe pelasi kaudella 2000/01 29 lainaottelua 2. divisioonan Bournemouthin joukkueessa. Bournemouthissa h\xc3\xa4n teki maalin kymmeness\xc3\xa4 per\xc3\xa4kk\xc3\xa4isess\xc3\xa4 ottelussa, enn\xc3\xa4tys on edelleen rikkomatta Englannin ammattilaisjalkapallosarjoissa.\n_START_SECTION_\nTottenham Hotspur\n_START_PARAGRAPH_\nDebyyttimaalinsa Tottenhamissa Defoe teki ottelussa Portsmouthia vastaan Tottenhamin kotistadionilla White Hart Lanella. Koko kaudella 2003/04 Defoe teki 7 maalia nelj\xc3\xa4ss\xc3\xa4toista ottelussa. Seuraavalla kaudella Defoe teki liigassa 13 maalia 28 ottelussa ja yhdeks\xc3\xa4n maalia cupeissa (FA Cup ja Englannin Liigacup). Defoen hurjat tehot eiv\xc3\xa4t j\xc3\xa4\xc3\xa4neet huomaamatta ja h\xc3\xa4nt\xc3\xa4 pidettiinkin ik\xc3\xa4luokkansa yhten\xc3\xa4 parhaimpana maalintekij\xc3\xa4n\xc3\xa4 Euroopassa._NEWLINE_Kaudella 2005/06 manageri Martin Jol vuorotteli hy\xc3\xb6kk\xc3\xa4\xc3\xa4ji\xc3\xa4\xc3\xa4n. Robbie Keane ja Mido p\xc3\xa4\xc3\xa4siv\xc3\xa4t my\xc3\xb6s avauskent\xc3\xa4lliseen. Kauden aikana Defoe aloitti 23 kertaa ja tuli vaihdosta kent\xc3\xa4lle 13 kertaa, Keane aloitti 24 kertaa ja tuli vaihdosta 11 kertaa, Mido aloitti 24 kertaa ja tuli vaihdosta kent\xc3\xa4lle 3 kertaa. Yhteens\xc3\xa4 36 ottelussa pelannut Defoe teki kauden aikana 9 liigamaalia._NEWLINE_Kaudella 2007/2008 Darren Bentin liitytty\xc3\xa4 Tottenhamin hy\xc3\xb6kk\xc3\xa4yskalustoon Defoe tippui arvoj\xc3\xa4rjestyksess\xc3\xa4 nelj\xc3\xa4nneksi hy\xc3\xb6kk\xc3\xa4\xc3\xa4j\xc3\xa4ksi. Jo syksyst\xc3\xa4 2007 uumoiltiin Defoen siirtyv\xc3\xa4n tammikuussa 2008 johonkin toiseen Englannin Valioliigaseuraan. Manchester United oli vahvasti liitetty Defoen ykk\xc3\xb6svaihtoehdoksi. Kun tammikuu koitti Tottenhamin tuorehko espanjalainen manageri Juande Ramos kertoi Defoelle, ett\xc3\xa4 h\xc3\xa4n on vapaa siirtym\xc3\xa4\xc3\xa4n muualle. Defoe ei olisi halunnut l\xc3\xa4hte\xc3\xa4 Tottenhamista. Mutta pelko v\xc3\xa4h\xc3\xa4isest\xc3\xa4 peliajasta sai h\xc3\xa4net siirtym\xc3\xa4\xc3\xa4n 31. tammikuuta 2008 Portsmouthiin 7,5 miljoonalla punnalla. Nelj\xc3\xa4n kauden aikana Defoe ehti edustaa Tottenhamia kaikkiaan 177 ottelussa ja h\xc3\xa4n teki seuralle 64 maalia.\n_START_SECTION_\nPortsmouth\n_START_PARAGRAPH_\nPortsmouthissa Defoe teki heti debyyttipeliss\xc3\xa4\xc3\xa4n Valioliigassa Chelseaa vastaan 1-1 tasapelin Portsmouthille tuoneen tasoitusmaalin. Maaliskuussa 2008 Defoe ei saanut pelilupaa liitolta pelata Tottenhamia vastaan, sill\xc3\xa4 tammikuussa tapahtunut kauppa oli lainasopimukseksi merkitty. Defoesta tuli seuraavalla viikolla ensimm\xc3\xa4inen pelaaja Portsmouthissa joka oli tehnyt viidess\xc3\xa4 ensimm\xc3\xa4isess\xc3\xa4 kotipeliss\xc3\xa4 jokaisessa v\xc3\xa4hint\xc3\xa4\xc3\xa4n yhden maalin. Koska Defoe oli esiintynyt Tottenhamissa FA-cupissa kolmannella ja nelj\xc3\xa4nnell\xc3\xa4 kierroksella ei h\xc3\xa4n pystynyt osallistumaan Portsmouthin FA-cupin peleihin koko loppukautena. Kauden p\xc3\xa4\xc3\xa4tteeksi Portsmouth juhli FA-Cupin voittoa. Siirrytty\xc3\xa4\xc3\xa4n Portsmouthiin Defoe menetti my\xc3\xb6s Liigacupin voiton ja finaalin vaikka oli pelannut Tottenhamissa jokaisella aikaisemmalla kierroksella Liigacupin finaaliin asti. Kausi 2007/2008 p\xc3\xa4\xc3\xa4ttyi Defoen osalta Portsmouthissa 8 maaliin 12 peliss\xc3\xa4. Vuoden aikana Portsmouthissa Defoe ehti pelata kaikkiaan 36 peli\xc3\xa4 ja tehd\xc3\xa4 17 maalia kaikissa kilpailuissa yhteens\xc3\xa4.\n_START_SECTION_\nPaluu Tottenhamiin\n_START_PARAGRAPH_\n6. tammikuuta 2009 Defoe siirtyi takaisin Tottenhamiin n. 15 miljoonan punnan siirtokorvauksella. Defoe oli kertonut haastatteluissa, ett\xc3\xa4 h\xc3\xa4n haluaisi ty\xc3\xb6skennell\xc3\xa4 viel\xc3\xa4 Harry Redknappin kanssa joka oli h\xc3\xa4net hankkinut Portsmouthiin. Harry oli aikaisemmin lokakuussa 2008 siirtynyt Portsmouthista Tottenhamin manageriksi. Portsmouthin tuolloinen manageri Tony Adams halusi Defoesta kunnon korvauksen ja alussa ennakoitiin ett\xc3\xa4 hinta nousee yli 20 miljoonan punnan. Jopa italialainen suurseura Juventus FC oli kiinnostunut Defoesta. Lopulta kuitenkin Defoe esiteltiin Tottenhamin faneille 6. tammikuuta Englannin liigacupin v\xc3\xa4lierien 1.osassa jossa oli vastassa Burnley. Puolen kauden aikana Defoe pelasi Tottenhamissa vain kahdeksan Valioliigaottelua ja teki niiss\xc3\xa4 3 maalia. H\xc3\xa4n loukkaantui vakavasti melkein heti saavuttuaan joukkueeseen. 22. marraskuuta 2009 Defoe sivusi Alan Shearerin ja Andrew Colen nimiss\xc3\xa4 olevaa yhden Valioliiga-ottelun maalienn\xc3\xa4tyst\xc3\xa4, kun Defoe teki viisi maalia ottelussa Wigania vastaan.\n_START_SECTION_\nToronto FC\n_START_PARAGRAPH_\n10. tammikuuta 2014 Defoe siirtyi Pohjois-Amerikassa MLS:\xc3\xa4\xc3\xa4 pelaavaan Toronto FC:hen nelj\xc3\xa4n vuoden mittaisella sopimuksella. H\xc3\xa4net kuitenkin lainattiin samantien takaisin Tottenhamiin helmikuun 2014 loppuun kest\xc3\xa4v\xc3\xa4ll\xc3\xa4 lainasopimuksella. Defoe debytoi Toronto FC:n v\xc3\xa4reiss\xc3\xa4 15. maaliskuuta 2014 2-1 voitossa Seattle Soundersia vastaan. Defoe teki joukkueensa molemmat maalit.\n_START_SECTION_\nSunderland ja paluu Bournemouthiin\n_START_PARAGRAPH_\n16. tammikuuta 2015 Defoe siirtyi Englannin Valioliigassa pelaavaan Sunderlandiin kolmen ja puolen vuoden mittaisella sopimuksella. Defoen kaupan yhteydess\xc3\xa4 Jozy Altidore siirtyi vastaavasti Sunderlandista Toronto FC:hen. Debyyttiottelunsa Defoe teki siirtonsa j\xc3\xa4lkeisen\xc3\xa4 p\xc3\xa4iv\xc3\xa4n\xc3\xa4 vanhaa seuraansa Tottenham Hotspuria vastaan. Defoe ei onnistunut ottelussa maalinteossa ja ottelu p\xc3\xa4\xc3\xa4ttyi Tottenhamin voittoon. Ensimm\xc3\xa4isen maalinsa Sunderlandin v\xc3\xa4reiss\xc3\xa4 Defoe teki 31. tammikuuta 2015 kotiotteludebyytiss\xc3\xa4\xc3\xa4n Burnley FC:t\xc3\xa4 vastaan. Ottelu p\xc3\xa4\xc3\xa4ttyi Sunderlandin 2-0 voittoon. Vuoden 2017 hein\xc3\xa4kuussa ilmoitettiin, ett\xc3\xa4 Defoe siirtyy ilmaissiirrolla AFC Bournemouthin riveihin._NEWLINE_Defoe on tehnyt Englannin Valioliigassa eniten maaleja 90. minuutilla tai sen j\xc3\xa4lkeen. P\xc3\xa4\xc3\xa4si\xc3\xa4isen\xc3\xa4 2018 h\xc3\xa4n teki jo 15. kerran t\xc3\xa4llaisen viime hetken maalin. H\xc3\xa4n on my\xc3\xb6s tehnyt Valioliigassa eniten maaleja kesken ottelun kent\xc3\xa4lle tulleena vaihtopelaajana ja p\xc3\xa4\xc3\xa4si\xc3\xa4isen 2018 j\xc3\xa4lkeen h\xc3\xa4nell\xc3\xa4 on n\xc3\xa4it\xc3\xa4 maaleja 24 kappaletta.\n_START_SECTION_\nRangers\n_START_PARAGRAPH_\n6. tammikuuta 2019 Defoe siirtyi lainalle Skotlannin Valioliigan suurseuraan Rangersiin kahden ja puolen vuoden mittaisella lainasopimuksella.\n_START_SECTION_\nMaajoukkueessa\n_START_PARAGRAPH_\nEnglannin maajoukkuetta Defoe on edustanut 57 kertaa ja pelaamissaan otteluissa tehnyt 20 maalia. Englannin p\xc3\xa4\xc3\xa4valmentaja Sven-G\xc3\xb6ran Eriksson valitsi Defoen Englannin joukkueeseen Saksan vuoden 2006 MM-kisoihin. Kisojen aikana Defoe ei edes matkustanut Saksaan vaan oli varamiehen\xc3\xa4. Defoe valittiin Englannin MM-joukkueeseen 2010 ja EM-joukkueeseen 2012.'